七律三章·梨花节感赋春风浩荡雪花开，朝圣人流络绎来。
淡雅芳华招远客，清纯品质净尘埃。
梧桐但引凤凰至，彩带偏教达士裁。
万顷梨山谁管领，为民福祉筑高台。
梨园树下醉芳枝，难得偷闲此一时。
日朗风清云淡淡，花香草软酒滋滋。
政通僻野思尧舜，民沐甘霖致颂辞。
为问车中谁笑我，归程拈就七言诗。
正是词穷句拙时，高山仰止拜良师。
半壶老酒闲情壮，一树娇花逸韵驰。
江海沉浮才易尽，风云激荡德相持。
红尘坎坷经行惯，醒赏梅兰醉赋诗。